1. **Ny fampitandremana (Eksodosy 11)**
   * Taorian'ny telo andro tao anatin’ny haizina, dia tezitra tamin’i Mosesy i Farao ka nandrara azy tsy hiverina tao an-dapa intsony (Eks. 10:28). Saingy tsy afaka nankatò an’io didy io i Mosesy, satria ny ain’ny lahimatoan’i Farao mihitsy no tandindomin-doza. Amin’ny maha “andriamanitra” ho an’i Farao azy (Eks. 7:1), dia tsy maintsy nampitandrina azy ny amin’izay ho ataony izy (Amosa 3:7).
   * Ary izao dia Mosesy no niala tamim-pahatezerana teo anatrehan'i Farao. Tezitra noho ny ditry ny fony sy ny vokatry ny fanapahan-keviny. Na dia teo aza ny fanajan'ny Egyptiana an’i Mosesy, dia maro no tsy nety nihaino ny fampitandremana (Eks. 11:3).
   * Tonga ny fotoana ny fitsaran’Andriamanitra (Eks. 12:12):
     + Ho an’ny mpiavonavona sy mpirehareha ary mpanararaotra: famaizana ary tsy maintsy mamerina izay nataony an-keriny (Eks. 11:4-5, 2).
     + Ho an'ny mpankatò ny didin'Andriamanitra: handalovan'ny famaizana, fa ho afaka (Eks. 11:7-8)
2. **Ny Fiomanana (Eksodosy 12:1-16)**
   * Nanome fanazavana tamin’ny an-tsipiriany izay tokony hataon’izy ireo mba “handalo” (Pesach, Paska) ilay Mpandringana Andriamanitra, mba tsy ho faty ny lahimatoa:
     + Amin’ny andro faha-10 dia hanokana zanak’ondry tsy misy kilema ny isam-pianakaviana, na miaraka amin’ny fianakaviana hafa (Eks. 12:3-5).
     + Amin'ny andro faha-14, amin'ny hariva, dia hamono azy izy (Eks. 12:6).
     + Hanantentina ny rà eo amin'ny tolam-baravarana sy amin'ny tataom-baravarana izy (Eks. 12:7).
     + Hihinana manontolo ny hena voatsatsika tamin'ny afo izy, hampiarahina amin’ny mofo tsy misy masirasia sy anana mangidy (Eks. 12:8-10)
     + Rehefa mihinana azy faingana izy, dia efa vita akanjo ary vonona ny handeha (Eks. 12:11).
     + Mbola hihina ny mofo tsy misy masirasira mandritra ny fito andro izy rehefa miala an'i Egypta (Eks. 12:15)
   * Nanomana ny olony hahatakatra ny fahasoavany, sy hiankohoka eo anatrehany Andriamanitra (Eks. 12:27b).
3. **Ny ra sy ny masirasira (Eksodosy 12:17-23)**
   * Tamin'ny andro faha-14, singa roa no nitana anjara toerana lehibe tamin'ny lanonana: rà sy ny masirasira.
   * Tsy maintsy nesoriny tao an-tranony ny masirasira ary namboarina tsy misy azy ny mofo (mofo tsy misy masirasira). Koa satria efa atomotra ny fiaingana, dia tsy nahazo nampiasa masirasira izy ireo nandritra io dingana voalohany io (Eks. 12:17-20). Tandindon’ny fahotana io masirasira io, ary ny mofo tsy misy masirasira dia maneho ny fiainam-baovao ao amin’i Kristy Jesosy (1 Kor. 5:6-8; 2 Kor. 5:17).
   * Ny rà no singa mamonjy. Maneho ny ràn’i Jesosy io—izay nalatsany teo amin’ny hazo fijaliana—ka amin’ny Andro Fitsarana, dia “handalo” ny fanamelohana antsika Andriamanitra (1 Jaona 1:7; 2:1-2).
   * Tandindon’ny fanadiovana amin'ny fahotana (Sal. 51:7) ny hysopa izay namafazana ny rà (Eks. 12:22).
4. **Mahatsiaro ary mampianatra (Eksodosy 12:24-28)**
   * Talohan’ny namoahany azy ireo tany Egypta, dia efa nampianarin'Andriamanitra ny fianakaviana Hebreo mba hitahiry ny tantarany amin’ny fitantarana izany amin’ny zanany isan-taona (Eks. 12:24-27).
   * Nanomboka teo dia nanjary fankalazana ho an'ny fianakaviana ny Paska. Fotoana ahafahan’ny ray aman-dreny mampita amin’ny zanany ny fahalalana an’Andriamanitra.
   * Natao ho hazavaina amin'ny antsipiriany ny tantaran'ny fanafahana, ary toy ny fanandraman'ny tena manokana (Deo. 26:5-9).
   * Misy lesona manokana ho antsika izany. Tsy maintsy mampita ny finoantsika amin’ny zanatsika isika. Tsy maintsy milaza amin’izy ireo izay nataon’Andriamanitra isika, fa tsy teo amin’ny tantara ihany, fa teo amin’ny fiainantsika koa. Tsy maintsy miondrika eo anatrehan’izy ireny isika ka mivavaka (Eks. 12:27).
5. **Ny loza fahafolo (Eksodosy 12:29-30)**
   * Nandidy ny hamonoana ny zazalahy Hebreo rehetra tsy an-kanavaka i Farao (Eks. 1:22). Andriamanitra kosa dia namaritra ny fahafatesan’ny lahimatoa irery ihany (Eks. 12:29). Tao amin’ny trano rehetra izay tsy notetena ny ran’ny zanak’ondry, no nisy olona iray maty fara fahakeliny (Eks. 12:30).
   * Nihatra tamin-kery tamin’ireo andriamanitra Egyptiana, izay i Farao no solon-tenany ny didim-pitsaran’Andriamanitra (Eks. 12:12).
   * Tsy nisy na dia iray aza tamin'ireo andriamanitra Egyptiana nanainga ny tanany hanampy, ary na i Farao aza dia tsy afaka nanao na inona na inona hisorohana ny loza.
   * Toy ny tamin’i Farao, dia mety hisy vokany ratsy amin’ny hafa ny fahotantsika. Kanefa, toa an’i Mosesy, dia afaka mamonjy olona maro ny fahatokiantsika sy ny fiorenantsika tsara.